বৈভবের জন্য ১০ লক্ষ টাকা! পুরস্কার ঘোষণা নীতীশ কুমারের

ওয়েব ডেস্ক: সোমবার ইতিহাস সৃষ্টি হয়েছে আইপিএলে। কনিষ্ঠতম খেলোয়াড় হিসেবে সেঞ্চুরি করেছে রাজস্থান রয়্যালসের বৈভব সূর্যবংশী (Vaibhab Suryavanshi)। তার বয়স এখন ১৩ বছর ১৮৯ দিন। রাজস্থান রয়্যালসের (Rajasthan Royals) হয়ে খেলা বৈভব আসলে বিহারের ছেলে। তার কীর্তিতে উচ্ছ্বসিত বিহারের মুখ্যমন্ত্রী নীতীশ কুমার (Nitish Kumar)। দুরন্ত সেঞ্চুরিতে খুশি হয়ে বৈভবের জন্য ১০ লক্ষ টাকা পুরস্কার ঘোষণা করেছেন তিনি। টিনেজার ক্রিকেটারের সঙ্গে আগেও সাক্ষাৎ হয়েছে বলেও জানিয়েছেন নীতীশ।

টুইট করে বিহারের মুখ্যমন্ত্রী লেখেন, আইপিএলে কনিষ্ঠতম ক্রিকেটার হিসেবে শতরান করা বিহারের মিঃ বৈভব সূর্যবংশীকে অভিনন্দন। কঠিন পরিশ্রম এবং প্রতিভার সাহায্যে ও ভারতীয় ক্রিকেটের নতুন আশা হয়ে উঠেছে। ওর জন্য গর্বিত সবাই। ২০২৪ সালে ১ আনে মার্গে বৈভব এবং ওর বাবার সঙ্গে দেখা হয়েছিল। উজ্জ্বল ভবিষ্যতের জন্য শুভকামনা জানিয়েছিলাম।

আরও পড়ুন: মরণ-বাঁচন ম্যাচে কী হবে কলকাতার একাদশ?

आई॰पी॰एल॰ के इतिहास में सबसे कम उम्र (14 साल) में शतक लगाने वाले खिलाड़ी बने बिहार के श्री वैभव सूर्यवंशी को बधाई एवं शुभकामनाएं। वे अपनी मेहनत और प्रतिभा के बलबूते भारतीय क्रिकेट की एक नई उम्मीद बन गए हैं। सभी को उन पर गर्व है। श्री वैभव सूर्यवंशी एवं उनके पिता जी से वर्ष 2024… pic.twitter.com/n3UmiqwTBX

— Nitish Kumar (@NitishKumar) April 29, 2025

নীতীশ আরও বলেন, আইপিএলে দুর্দান্ত পারফরম্যান্সের পরে আমি বৈভবকে ফোনে অভিনন্দন জানিয়েছি। বিহারের তরুণ ক্রিকেটার বৈভব সূর্যবংশীকে সাম্মানিক ১০ লক্ষ টাকা পুরস্কার দেবে রাজ্য সরকার। আশা করি ভবিষ্যতে ভারতীয় দলের হয়ে নতুন নতুন রেকর্ড করবে এবং দেশকে গর্বিত করবে।

নিলামে বৈভবের দাম কোটির উপরে উঠতেই শোরগোল পড়ে গিয়েছিল। সোমবার ৩৫ বলে সেঞ্চুরি করে বুঝিয়ে দিলেন, রাজস্থান রয়্যালস বাজে খরচ করেনি। রাজস্থানের হয়ে যশস্বী জয়সওয়ালের (Yashasvi Jaiswal) সঙ্গে ওপেন করতে নামে বৈভব। ব্যাটিং নয়, তাণ্ডব করে সে। ৩৮ বলে ১০১ রানের ইনিংসে মারে সাতটা চার এবং ১১টা ছয়।